Stigeråsen skole

Stigeråsen skole er en barneskole i Skien kommune med klasser fra 1. til 7. trinn, fordelt på ca 300 elever.

Beliggenhet og omgivelser
Skolen ligger på den nordre/midtre delen av Gulset med kort gåavstand til Gulsetsenteret, Gulset kirke og Gulset ungdomsskole. På skolens område ble det anlagt skøytebane i 1981 som i 1983 ble utvidet til tre håndballbaner. Det ble satt opp mange nye lekeapparater i skolegården i 1998 og en ballbinge i 2006. Skolen ligger også tett inntil en stor gresslette som brukes som fotballbane. Elevene tilhører Gulset ungdomsskole.

Historie
Skolens første byggetrinn stod ferdig i august 1974 og ble da drevet i fellesskap med det som da var Gulset skole, senere Strømdal skole. Skolen ble offisielt innviet i desember 1977 da andre byggetrinn stod ferdig, herunder gymsalen. Samtidig ble Stigeråsen skole skilt ut som en egen skolekrets. Tredje byggetrinn var klart til skolestart 1997 og skolen fikk da sin nåværende form.

Referanser

Barneskoler i Telemark
Skoler i Skien